Երկինք Աստուծոյ փառքը կը պատմէ ու երկնքի հաստատութիւնը անոր ձեռքերուն գործերը կը ցուցնէ: Օրը օրին կը յայտնէ խօսքը ու գիշերը գիշերին կը ցուցնէ գիտութիւնը: Չկայ զրոյց ու չկան խօսքեր. Անոնց ձայնը չի լսուիր: Բայց ամէն երկիր ելաւ անոց հնչիւնը ու մինչեւ աշխարհի ծայրը անոնց խօսքը: Անոնց մէջ արեւին համար վրան մը կանգնեց. Անիկա իր առագաստէն ելած փեսայի պէս է, Հզօր մարդու պէս իր ճամբան վազելով կ’ուրախանայ: Անոր ելքը երկնքի ծայրէն է ու անոր շրջանը մինչեւ անոնց ծայրերը եւ անոր տաքութենէն բան մը չի ծածկուիր: Սաղմոս 19:1-6